title: Komisjoni rakendusmäärus (EL) 2015/329, 2. märts 2015 , millega tehakse erand loomade ja inimeste tervist käsitlevatest liidu õigusaktidest seoses sellise loomset päritolu toidu toomisega Euroopa Liitu, mis on ette nähtud Itaalias Milanos toimuvale maailmanäitusele „EXPO Milano 2015” viimiseks  EMPs kohaldatav tekst

text:
               3.3.2015

               ET

               Euroopa Liidu Teataja

               L 58/52

         KOMISJONI RAKENDUSMÄÄRUS (EL) 2015/329,
   2. märts 2015,
   millega tehakse erand loomade ja inimeste tervist käsitlevatest liidu õigusaktidest seoses sellise loomset päritolu toidu toomisega Euroopa Liitu, mis on ette nähtud Itaalias Milanos toimuvale maailmanäitusele „EXPO Milano 2015” viimiseks
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 lõike 5 kolmandat taanet, artikli 9 lõike 2 punkti b ja artikli 9 lõiget 4,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, milles sätestatakse loomset päritolu toidu hügieeni erieeskirjad, (2) eriti selle artikli 9 teist lõiku,
   võttes arvesse nõukogu 29. aprilli 1996. aasta direktiivi 96/23/EÜ, millega nähakse ette teatavate ainete ja nende jääkide kontrollimise meetmed elusloomades ja loomsetes toodetes ning tunnistatakse kehtetuks direktiivid 85/358/EMÜ ja 86/469/EMÜ ning otsused 89/187/EMÜ ja 91/664/EMÜ, (3) eriti selle artikli 29 lõike 1 neljandat lõiku,
   ning arvestades järgmist:

               (1)

               Itaalia korraldab 1. maist kuni 31. oktoobrini 2015 Milanos maailmanäituse „EXPO Milano 2015”. Näituse keskne teema on „Planeedile toidu ja eluks vajaliku energia tagamine”. Kava kohaselt osalevad näitusel „EXPO Milano 2015” umbes 150 riiki ning teemast lähtuvalt eeldatakse toiduainete, sealhulgas loomsete saaduste toomist liitu kolmandatest riikidest.

               (2)

               Kolmandatele riikidele loomsete saaduste liitu eksportimiseks loa andmine põhineb mitmetel liidu õigusaktidega kehtestatud nõuetel, kus võetakse arvesse loomade ja inimeste tervisega seotud küsimusi. Mitte sugugi kõikidel riikidel, kes osalevad näitusel „EXPO Milano 2015”, ei ole kõiki lube, mida on vaja loomsete saaduste eksportimiseks liitu. Seetõttu on asjakohane ette näha teatavad erandid impordi puhul kehtivatest tervishoiunõuetest, et lubada tuua liitu kõnealuseid tooteid üksnes nende kasutamiseks maailmanäitusel „EXPO Milano 2015”.

               (3)

               Loomatervise aspekte arvesse võttes lubatakse selliseid loomseid saadusi, millega kaasneb loomahaiguste sissetoomise oht, nagu värske liha ja lihatooted, piim ja piimatooted ning muud loomsed saadused, liitu importida üksnes juhul, kui järgitakse kõiki asjakohaseid loomatervise tagatisi, mis on ette nähtud liitu importimist käsitlevate õigusaktidega. Sama kehtib ka nende loomsete saaduste suhtes, mis läbivad liitu transiidina, tingimusel et need veetakse kolmandasse riiki. Selleks et saada luba loomsete saaduste liitu importimiseks või transiidina läbi liidu vedamiseks, peavad need olema pärit sellistest kolmandatest riikidest, mis on konkreetselt loetletud asjaomastes impordialastes loomatervist käsitlevates õigusaktides, ning olema läbinud nende õigusaktidega ette nähtud töötlemise.

               (4)

               Seepärast tuleks liidu loomatervise kaitsmise eesmärgil anda luba tuua näitusel „EXPO Milano 2015” kasutamiseks liitu üksnes selliseid loomset päritolu tooteid, mis vastavad liidu loomatervisealastele impordi- ja transiidinõuetele.

               (5)

               Võttes arvesse ohtu, mis on seotud Euroopa Liitu selliste loomsete saaduste toomisega, mis ei vasta liidu tervishoiunõuetele, ning samal ajal vajadust kaitsta inimeste tervist, on vaja tagada, et kõnealused tooted vastaksid päritoluriigi tervishoiunõuetele ja oleksid selles riigis inimtoiduks kõlblikud. Selle tulemusena oleks oht liidu reisijate jaoks sama suur, kui asjaomases kolmandas riigis reisides ja seal selliseid kaupu tarbides. Lisaks on Itaalia pädevad asutused esitanud tagatised, mille abil hoitakse ära eespool nimetatud ohu võimalik negatiivne mõju liidu inimeste tervisele.

               (6)

               Seepärast tagavad Itaalia ametiasutused, et ühtki nõuetele mittevastavat toodet ei tarbita ega kasutata väljaspool maailmanäitust „EXPO Milano 2015”.

               (7)

               Võttes arvesse suurt ohtu rahvatervisele seoses kahepoolmeliste molluskitega, tuleks lubada tuua liitu maailmanäitusel „EXPO Milano 2015” kasutamiseks kahepoolmelisi molluskeid üksnes juhul, kui need tooted vastavad rahvatervisealastele impordinõuetele, mis on sätestatud asjakohastes liidu õigusaktides. Seepärast tuleks kõnealused tooted käesoleva määruse reguleerimisalast välja jätta.

               (8)

               Võttes arvesse loomade ja inimeste tervisega seotud ohtu, mis tuleneb kolmandatest riikidest toodavatest loomsetest saadustest, mille suhtes on võetud või võetakse vastavalt nõukogu direktiivi 97/78/EÜ (4) artiklile 22 vastu loomade ja inimeste tervisega seotud eri kaitse- või ohutusmeetmed, on asjakohane jätta sellised tooted käesoleva määruse reguleerimisalast välja.

               (9)

               Selleks et vähendada ohtu, mis on seotud selliste loomsete saaduste toomisega liitu, mis ei vasta kõigile liidus kehtivatele loomade ja inimeste tervisenõuetele, tuleks nende toodete suhtes võtta ranged kontrollimeetmed ja teha tooted jälgitavaks transpordi, ladustamise, tarnimise ja ülejäägi või jäätmete kõrvaldamise kõigis etappides ning kasutada neid tooteid üksnes maailmanäitusel „EXPO Milano 2015” ja takistada nende turustamist liidus.

               (10)

               Selleks et lubada tuua kõnealuseid tooteid liitu ja tõkestada samal ajal nende laskmist liidu turule, tuleks nende suhtes rakendada määruse (EÜ) nr 2454/93 (5) artikli 576 lõike 1 kohast ajutist impordiprotseduuri seni, kuni need tarbitakse ära maailmanäitusel „EXPO Milano 2015” kohapeal või kuni nende toodete jäägid on Euroopa Parlamendi ja nõukogu määruse (EÜ) nr 1069/2009 (6) sätete kohaselt kõrvaldatud 1. kategooria materjalina või reeksporditud. Vajaduse korral tuleks sellised tooted määruse (EMÜ) nr 2913/92 (7) artikli 91 lõikes 1 osutatud välistransiidiprotseduuri raames paigutada tollipunktist, kus need sisenesid liitu, ümber Itaaliasse, enne kui need suunatakse ajutise impordi protseduurile. Selliste toodete tarbimist või hävitamist tuleks käsitada toote reekspordina vastavalt määruse (EÜ) nr 2454/93 artikli 582 lõikele 2.

               (11)

               Selleks et tagada, et kõnealuseid nõuetele mittevastavaid tooteid ei lasta liidu turule, tuleks need vedada otse „EXPO Milano 2015” näitusepaika või kui see on vajalik logistilistel põhjustel, siis heakskiidetud tolliladudesse ajutiseks ladustamiseks, nagu on ette nähtud direktiivi 97/78/EÜ artiklitega 12 ja 13, enne nende lõplikku tarnimist näitusele „EXPO Milano 2015”.

               (12)

               Selleks et tagada nõuetele mittevastavate loomsete saaduste jälgitavus, peaksid pädevad asutused kasutama ühtset veterinaariaalast elektroonilist süsteemi (TRACES), mis võeti kasutusele komisjoni otsusega 2004/292/EÜ (8) (edaspidi „TRACES süsteem”) tooteid käsitlevate asjakohaste andmete registreerimiseks alates nende toomisest liitu kuni tarbimiseni „EXPO Milano 2015” näitusepaigas või kõrvaldamiseni pärast ürituse lõppu.

               (13)

               Selleks et teavitada „EXPO Milano 2015” külalisi ja töötajaid võimalikust ohust nõuetele mittevastavate toodete tarbimise korral ning tagada, et kõnealuseid tooteid ei kasutata ega turustata väljaspool „EXPO Milano 2015” näitusepaika, kuna need võivad kujutada endast ohtu inimeste tervisele, peaksid Itaalia ametiasutused andma teavet selle kohta, et kolmandatest riikidest pärit loomsed saadused ei vasta liidu rahvatervishoiu nõuetele, vaid vastavad üksnes asjakohaste kolmandate päritoluriikide nõuetele, ning et selliste toodete tarbimine ja turustamine on keelatud väljaspool „EXPO Milano 2015” näitusepaika.

               (14)

               Kuna „EXPO Milano 2015” on ajutine näitus, tuleks käesoleva määruse sätteid kohaldada üksnes piiratud ajavahemikuks.

               (15)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisese ja kohaldamisala
   Käesoleva määrusega nähakse ette erand loomade ja inimeste tervishoiueeskirju käsitlevatest liidu sätetest, millega reguleeritakse selliste loomsete saaduste või neid saadusi sisaldava toidu sissetoomist liitu, mis on ette nähtud „EXPO Milano 2015” näitusepaika viimiseks, nagu on kirjeldatud I lisa punktis 1 („EXPO Milano 2015” näitusepaik).
   Käesolevat määrust ei kohaldata kahepoolmeliste molluskite suhtes, millele on osutatud määruse (EÜ) nr 853/2004 I lisa punktis 2.1, ega nendest loomadest saadud toidu suhtes.
   Käesolevat määrust kohaldatakse ilma, et see piiraks direktiivi 97/78/EÜ artikli 22 kohaselt vastu võetud ja käesoleva määruse kohaldamise ajal kehtivaid kaitsemeetmeid.
   Artikkel 2
   „EXPO Milano 2015” näitusepaika viidavatele saadustele esitatavad nõuded
   Liikmesriigid lubavad tuua loomsete saaduste või neid saadusi sisaldava toidu saadetisi neist kolmandatest riikidest või ettevõtetest, kust ei ole liidu õiguse kohaselt lubatud liitu importida kõnealuseid saadusi või neid saadusi sisaldavaid toiduaineid, üksnes tingimusel, et neid kasutatakse ainult „EXPO Milano 2015” näitusepaigas ning:

               a)

               kui need on pärit kolmandast riigist, mis ametlikult osaleb näitusel „EXPO Milano 2015”, ning on ette nähtud sellise kolmanda riigi näitusestendi jaoks „EXPO Milano 2015” näitusepaigas ning

               b)

               kui need on pakendatud pitseeritud konteineritesse või pakenditesse, mis ei võimalda sisu väljaimbumist ja millele on punase ja valge värviga kantud sõnad „Lubatud sihtkoht „EXPO Milano 2015””, mis on kergesti loetava suurusega ja proportsionaalsed kõnealuste mahutite või pakendite mõõtmetega ning

               c)

               kui need on loetletud II lisas, siis peavad need vastama kõigile järgmistele tingimustele:

                           i)

                           neil on transiidiluba veoks läbi liidu vastavalt II lisas osutatud liidu õigusaktides sätestatud nõuetele liitu läbiva transiidi kohta iga toote puhul, mida kohaldatakse analoogia põhjal;

                           ii)

                           nendega on kaasas transiidi või ladustamise veterinaarsertifikaat, millele on osutatud II lisas osutatud õigusaktides iga loetletud toote puhul, mida kohaldatakse analoogia põhjal;

                           iii)

                           nendega on kaasas veterinaarsertifikaat, mis on sätestatud III lisas,

                           iv)

                           need suunatakse määruse (EÜ) nr 2454/93 artikli 576 lõike 1 kohasele ajutise impordi protseduurile;

                           v)

                           kui need kavatsetakse tuua Itaaliasse väljastpoolt Itaaliat, piiripunktist, mis on loetletud komisjoni otsuse 2009/821/EÜ (9) I lisas või mis tahes asjakohases liidu ja kolmandate riikide vahelises lepingus, siis suunatakse need enne määruse (EMÜ) nr 2913/92 artikli 91 lõikes 1 osutatud välistransiidiprotseduurile ja alles siis ajutise impordi protseduurile kooskõlas määruse (EÜ) nr 2454/93 artikli 576 lõikega 1;

               d)

               kui need ei ole loetletud II lisas, siis peavad need vastama kõigile järgmistele tingimustele:

                           i)

                           nendega on kaasas veterinaarsertifikaat, mis on sätestatud III lisas;

                           ii)

                           need vastavad tingimustele, mis on loetletud käesoleva artikli punkti c alapunktides iv ja v.

         Artikkel 3
   Toodete sissetoomine
   Artiklis 2 osutatud saadetised peavad vastama järgmistele tingimustele:

               a)

               need tuuakse liitu piiripunkti kaudu, mis on loetletud otsuse 2009/821/EÜ I lisas või mis tahes asjakohases liidu ja kolmandate riikide vahelises lepingus, ning

               b)

               neist teatatakse sisenemise piiripunktile vähemalt kaks tööpäeva enne nende saabumist.

         Artikkel 4
   Sisenemise piiripunkti ja pädevate tolliasutuste ülesanded
   1.   Sisenemise piiripunktis:

               a)

               kontrollitakse saadetise dokumente ja identsust vastavalt direktiivi 97/78/EÜ artiklile 4;

               b)

               kontrollitakse, kas artiklis 2 osutatud saadetised, mis on pärit ühest näitusel „EXPO Milano 2015” osalevast kolmandast riigist, on ette nähtud sama kolmanda riigi näitusestendi jaoks „EXPO Milano 2015” näitusekohas; ning

               c)

               antakse TRACES süsteemis välja ühtne veterinaariaalane sisenemisdokument (CVED), mis on ette nähtud otsuse 2009/821/EÜ II lisas osutatud kohalikule TRACESi veterinaarüksusele Milano Città IT 03603 („kohalik veterinaarüksus Milano Città IT 03603”) esitamiseks, või kui tooted saadetakse kõigepealt I lisa punktis 2 osutatud tollilattu, siis asjaomase tollilao eest vastutavale TRACESi üksusele;

               d)

               tagatakse, et saadetised lähetatakse otse „EXPO Milano 2015” näitusepaika või I lisa punktis 2 osutatud tollilattu;

               e)

               võimaldatakse komisjoni otsusega 2011/163/EL (10) hõlmamata saadetiste transiit, tingimusel et need saadetakse otse „EXPO Milano 2015” näitusepaika või I lisa punktis 2 osutatud tollilattu;

               f)

               lükatakse tagasi või hävitatakse tooted, mis ei vasta artikli 2 nõuetele.

         2.   Sisenemise piiripunkt ja pädevad tolliasutused tagavad, et:

               a)

               tooted paigutatakse määruse (EÜ) nr 2454/93 artikli 576 lõike 1 kohaselt ajutise impordi protseduuri alla, kuni need tarbitakse ära „EXPO Milano 2015” näitusepaigas või hävitatakse vastavalt artikli 7 punktidele 10 ja 11;

               b)

               vajaduse korral veetakse tooted määruse (EMÜ) nr 2913/92 artikli 91 lõikes 1 osutatud välistransiidiprotseduuri raames liitu sisenemise kohast Itaaliasse, enne kui need suunatakse ajutise impordi protseduurile.

         Artikkel 5
   I lisas osutatud tolliladude eest vastutavate piiripunktide ülesanded
   Kui saadetised on saadetud I lisa punktis 2 osutatud tollilattu, teeb tolliladude eest vastutav piiripunkt järgmist:

               a)

               tagab, et saadetised saadetakse I lisas osutatud tollilaost otse „EXPO Milano 2015” näitusepaika;

               b)

               tagab, et saadetised transporditakse „EXPO Milano 2015” näitusepaika pädevate asutuste järelevalve all ja nende asutuste poolt pitseeritud sõidukites või konteinerites;

               c)

               tagab, et tollilao ametlik veterinaararst teavitab TRACESi süsteemi kaudu „EXPO Milano 2015” näitusepaigas asuvat kohalikku veterinaarüksust Milano Città IT 03603 saadetise kavandatavast saabumisest „EXPO Milano 2015” näitusepaika;

               d)

               võtab teadmiseks ja registreerib kohalikult veterinaarüksuselt Milano Città IT 03603 „EXPO Milano 2015” näitusepaigast TRACESi kaudu saadud teabe saadetise päralejõudmise kohta;

               e)

               registreerib IV lisa punktis A osutatud andmed seoses saadetisega, mis on saadetud „EXPO Milano 2015” näitusepaika.

         Artikkel 6
   Kohaliku veterinaarüksuse Milano Città IT 03603 ülesanded „EXPO Milano 2015” näitusepaigas
   Kohalik veterinaarüksus Milano Città IT 03603 teeb „EXPO Milano 2015” näitusepaigas järgmist:

               a)

               kontrollib artiklis 2 osutatud iga tootesaadetise saabumisel „EXPO Milano 2015” näitusepaika iga kord saadetise dokumente ja identsust ning pitseri puutumatust ja vastuvõetud saadetise vastavust CVEDis sisalduvale teabele TRACESis;

               b)

               tagab, et saadetis on nõuetekohaselt viidud „EXPO Milano 2015” näitusepaika;

               c)

               teatab saadetise sisenemise piiripunktile või tollilao eest vastutavale piiripunktile TRACESi kaudu saadetise saabumisest „EXPO Milano 2015” näitusepaika ning selle saadetise terviklikkusest;

               d)

               registreerib kõik IV lisa punktis B osutatud andmed, mis on seotud vastuvõetud saadetistega;

               e)

               tagab, et asjaomast toitu kasutatakse ainult kohapeal väljapanekuks ja/või maitsmiseks.

         Artikkel 7
   Kohaliku veterinaarüksuse Milano Città IT03603 ülesanded pärast toodete saabumist „EXPO Milano 2015” näitusepaika
   Kui artiklis 2 osutatud saadetis on saabunud „EXPO Milano 2015” näitusepaika, siis teeb kohalik veterinaarüksus Milano Città IT03603 järgmist:

               1)

               ajakohastab artikli 6 punktis d osutatud registris teabe saadetiste kasutamise kohta;

               2)

               tagab, et saadetistel ei ole ilmseid muudatusi või kahjustusi, mis võivad muuta need kavandatud kasutuse jaoks sobimatuks;

               3)

               konfiskeerib ja hävitab saadetised, mida mingil põhjusel ei saa pidada sobivaks kohapeal degusteerimiseks;

               4)

               identifitseerib isiku, kes teenindab näitusestendi, mille tarvis tooted on määratud, ja vastutab artikli 8 lõikes 2 sätestatud meetmete rakendamise eest;

               5)

               teavitab punktis 4 osutatud vastutavat isikut artikli 8 lõikes 2 sätestatud kohustustest;

               6)

               identifitseerib kõik kohad „EXPO Milano 2015” näitusepaigas, kus asjaomase saadetise tooteid välja pannakse või kasutatakse kohapeal degusteerimiseks;

               7)

               tagab „EXPO Milano 2015” näitusepaigas saadetiste täieliku jälgitavuse;

               8)

               tagab, et asjaomaseid tooteid võib kasutada ainult esitlemiseks või kohapeal degusteerimiseks;

               9)

               tagab, et ühtki toodet ei müüda ega tehta kättesaadavaks näituse „EXPO Milano 2015” külastajatele ja töötajatele muudel eesmärkidel kui esitlemiseks või kohapeal degusteerimiseks;

               10)

               tagab, et kõik saadetised või nende osad, mida ei ole kasutatud esitlemiseks või kohapeal degusteerimiseks, kogutakse ja kõrvaldatakse 1. kategooria materjalina vastavalt määruse (EÜ) nr 1069/2009 artikli 12 punktidele a–c, või reeksporditakse kolmandasse riiki hiljemalt 31. detsembril 2015;

               11)

               tagab, et konkreetsed mahutid, mis sisaldavad punktis 10 osutatud saadetisi või nende osi, võib „EXPO Milano 2015” näitusepaigast ära viia ainult juhul, kui need on hermeetiliselt suletud ja määratud saatmiseks sellisesse kohta, kus asjaomane materjal kõrvaldatakse kooskõlas määruse (EÜ) nr 1069/2009 artikli 12 punktidega a–c või reeksporditakse kolmandasse riiki hiljemalt 31. detsembril 2015;

               12)

               teatab näituse „EXPO Milano 2015” lõppedes ning mitte hiljem kui 31. detsembril 2015 pädevatele tolliasutustele toodete tarbimisest või kõrvaldamisest.

         Artikkel 8
   Näituse korraldaja EXPO 2015 S.p.A. ja näituse „EXPO Milano 2015” eksponentide kohustused
   1.   EXPO 2015 S.p.A. teeb järgmist:

               a)

               identifitseerib kõik näitusel „EXPO Milano 2015” osalevad eksponendid ja teeb kohalikele pädevatele asutustele kättesaadavaks nende ajakohastatud nimekirja;

               b)

               identifitseerib iga eksponendi puhul isiku, kes vastutab lõikes 2 sätestatud meetmete rakendamise eest;

               c)

               tagab logistilise toetuse käesoleva määrusega hõlmatud toodete transportimiseks rajatistesse, kus neid on võimalik artikli 7 punktide 10 ja 11 kohaselt käidelda.

         2.   Näituse „EXPO Milano 2015” eksponendid teevad järgmist:

               a)

               pakuvad logistilist tuge pädevatele asutustele, kes vastutavad käesoleva määruse rakendamise eest seoses artiklis 2 osutatud toodete ladustamisega;

               b)

               tagavad, et artiklis 2 osutatud toodete kasutamine piirdub esitlemise või kohapeal degusteerimisega;

               c)

               tagavad taotluse korral ja pädevate asutuste järelevalve all asjakohaste eraldatud ruumide ja vahendite kasutusvõimaluse selliste artiklis 2 osutatud toodete ladustamiseks, mida ei kasutata esitlemiseks või kohapeal degusteerimiseks;

               d)

               teavitavad pädevaid asutusi käesolevas lõikes sätestatud meetmete rakendamisega seotud rikkumistest või võimalikest rikkumistest;

               e)

               tagavad, et kõik artiklis 2 osutatud tooted, mida ei kasutata esitlemiseks või kohapeal degusteerimiseks, registreeritakse ja kõrvaldatakse, nagu on ette nähtud artikli 7 punktidega 10 ja 11.

         Artikkel 9
   Näituse „EXPO Milano 2015” külastajatele ja töötajatele antav teave
   1.   Itaalia pädev asutus tagab, et näituse „EXPO Milano 2015” külastajatele ja töötajatele esitatakse näituse „EXPO Milano 2015” toimumise paikades, kus külastajatele antakse või külastajatele antava toidu valmistamiseks kasutatakse artiklis 2 osutatud tooteid, vähemalt järgmine teave:

      „See toit sisaldab ELi mittekuuluvatest riikidest toodud loomseid saadusi ja vastab üksnes nende riikide rahvatervise nõuetele. Selliste toodete tarbimine ja levitamine väljaspool näituse „EXPO Milano 2015” toimumispaika on keelatud.”

   2.   EXPO 2015 S.p.A. teeb Itaalia pädevatele asutustele kättesaadavaks lõikes 1 osutatud teabe esitamiseks vajalikud vahendid ja kohad.
   Artikkel 10
   Jõustumine ja kohaldamine
   1.   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   2.   Käesolevat määrust kohaldatakse 1. märtsist 2015 kuni 31. oktoobrini 2015.
   Artikli 7 punkte 10 ja 11 ning artikli 8 lõike 1 punkti c ja artikli 8 lõike 2 punkte a ja e kohaldatakse siiski jätkuvalt seni, kuni kõik käesoleva määruse alusel sissetoodud ja artiklis 2 osutatud saadused või nende osad on kõnealuste artiklite kohaselt kõrvaldatud, hiljemalt 31. detsembrini 2015.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. märts 2015

            Komisjoni nimel

            president

         Jean-Claude JUNCKER

      (1)  EÜT L 18, 23.1.2003, lk 11.

      (2)  ELT L 139, 30.4.2004, lk 55.

      (3)  EÜT L 125, 23.5.1996, lk 10.

      (4)  Nõukogu direktiiv 97/78/EÜ, 18. detsember 1997, milles sätestatakse kolmandatest riikidest ühendusse toodavate toodete veterinaarkontrolli põhimõtted (EÜT L 24, 30.1.1998, lk 9).

      (5)  Komisjoni määrus (EMÜ) nr 2454/93, 2. juuli 1993, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, 11.10.1993, lk 1).

      (6)  Euroopa Parlamendi ja nõukogu määrus (EÜ) nr 1069/2009, 21. oktoober 2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus) (ELT L 300, 14.11.2009, lk 1).

      (7)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).

      (8)  Komisjoni otsus 2004/292/EÜ, 30. märts 2004, TRACES süsteemi kasutuselevõtmise kohta ja otsuse 92/486/EMÜ muutmise kohta (ELT L 94, 31.3.2004, lk 63).

      (9)  Komisjoni otsus 2009/821/EÜ, 28. september 2009, millega koostatakse loetelu heakskiidetud piirikontrollipunktidest, sätestatakse teatavad eeskirjad komisjoni veterinaarekspertide tehtava kontrolli kohta ja määratakse kindlaks veterinaarasutused süsteemis TRACES (ELT L 296, 12.11.2009, lk 1).

      (10)  Komisjoni otsus 2011/163/EL, 16. märts 2011, nõukogu direktiivi 96/23/EÜ artikli 29 kohaselt kolmandate riikide esitatud kavade tunnustamise kohta (ELT L 70, 17.3.2011, lk 40).

      I LISA
      (1)   „EXPO Milano 2015” näitusepaik

      „EXPO Milano 2015” näitusepaik (TRACES LVU: Milano Città IT03603)
      (2)   Heakskiidetud tollilaod

      Direktiivi 97/78/EÜ artiklite 12 ja 13 alusel Itaalia pädevate asutuste heakskiidetud tolliladude loetelu, mis on avaldatud Itaalia tervishoiuministeeriumi ametlikult veebisaidil:
      http://www.salute.gov.it

      II LISA

         Artikli 2 punkti c alapunktides i ja ii osutatud saaduste ja õigusaktide loend

                  Toodete kirjeldus (1)

                  Kohaldatavad liidu õigusaktid, sealhulgas transiidi nõuded ja asjakohaste kohustuslike veterinaarsertifikaatide näidiseid

                  Liha

                  Komisjoni määrus (EL) nr 206/2010 (2), sealhulgas selle III lisas sätestatud veterinaarsertifikaadi näidis
                  Komisjoni määrus (EÜ) nr 798/2008 (3), sealhulgas selle XI lisas sätestatud veterinaarsertifikaadi näidis
                  Komisjoni määruse (EÜ) nr 119/2009 (4), sealhulgas selle III lisas sätestatud veterinaarsertifikaadi näidis

                  Lihavalmistised

                  Komisjoni otsus 2000/572/EÜ (5), sealhulgas selle III lisas sätestatud veterinaarsertifikaadi näidis

                  Lihatooted

                  Komisjoni otsus 2007/777/EÜ (6), sealhulgas selle IV lisas sätestatud veterinaarsertifikaadi näidis

                  Piim ja piimatooted

                  Komisjoni määrus (EL) nr 605/2010 (7), sealhulgas selle II lisa 3. osas sätestatud veterinaarsertifikaadi näidis

                  Liittooted

                  Komisjoni määrus (EL) nr 28/2012 (8), sealhulgas selle II lisas sätestatud veterinaarsertifikaadi näidis

                  Munad, munatooted

                  Määrus (EÜ) nr 798/2008, sealhulgas selle XI lisas sätestatud veterinaarsertifikaadi näidis

                  Vesiviljelusest pärit kalatooted

                  Komisjoni määrus (EÜ) nr 2074/2005 (9), sealhulgas selle VI lisa IV liites sätestatud veterinaarsertifikaadi näidis

         (1)  Tabeli esimeses veerus nimetatud tooted kuuluvad teises veerus osutatud vastavate liidu õigusaktide kohaldamisalasse.

         (2)  Komisjoni määrus (EL) nr 206/2010, 12. märts 2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded (ELT L 73, 20.3.2010, lk 1).

         (3)  Komisjoni määrus (EÜ) nr 798/2008, 8. august 2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).

         (4)  Komisjoni määrus (EÜ) nr 119/2009, 9. veebruar 2009, milles sätestatakse selliste kolmandate riikide või nende osade loetelu, millest võib importida ühendusse või vedada läbi ühenduse looduslike jäneslaste, teatavate looduslike maismaaimetajate ja tehistingimustes peetavate küülikute liha, ning veterinaarsertifikaatide nõuded (ELT L 39, 10.2.2009, lk 12).

         (5)  Komisjoni otsus 2000/572/EÜ, 8. september 2000, milles sätestatakse loomade ja inimeste terviseohutuse nõuded ja veterinaarsertifikaadid hakkliha ja lihavalmististe importimiseks kolmandatest riikidest (EÜT L 240, 23.9.2000, lk 19).

         (6)  Komisjoni otsus 2007/777/EÜ, 29. november 2007, millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ (ELT L 312, 30.11.2007, lk 49).

         (7)  Komisjoni määrus (EL) nr 605/2010, 2. juuli 2010, millega kehtestatakse loomade ja inimeste tervishoiu- ning veterinaarsertifikaatide nõuded inimtoiduks ettenähtud toorpiima, piimatoodete, ternespiima ja ternespiimapõhiste toodete Euroopa Liitu toomisel (ELT L 175, 10.7.2010, lk 1).

         (8)  Komisjoni määrus (EL) nr 28/2012, 11. jaanuar 2012, millega kehtestatakse sertifitseerimisnõuded teatavate liittoodete importimiseks liitu ja transiidiks läbi liidu ning muudetakse otsust 2007/275/EÜ ja määrust (EÜ) nr 1162/2009 (ELT L 12, 14.1.2012, lk 1).

         (9)  Komisjoni määrus (EÜ) nr 2074/2005, 5. detsember 2005, millega sätestatakse rakendusmeetmed Euroopa Parlamendi ja nõukogu määruses (EÜ) nr 853/2004 käsitletud teatavate toodete ja Euroopa Parlamendi ja nõukogu määrustes (EÜ) nr 854/2004 ja (EÜ) nr 882/2004 käsitletud ametlike kontrollide suhtes, sätestatakse erandid Euroopa Parlamendi ja nõukogu määrusest (EÜ) nr 852/2004 ning muudetakse määruseid (EÜ) nr 853/2004 ja (EÜ) nr 854/2004 (ELT L 338, 22.12.2005, lk 27).

      III LISA
      Veterinaarsertifikaadi näidis loomsete toodete või neid tooteid sisaldava toidu saatmiseks näitusele „EXPO Milano 2015”

      IV LISA

         Andmed, millele on osutatud artikli 5 punktis e, artikli 6 punktis d ja artikli 7 punktis 1

      A.   Andmed, mille vastutav piiripunkt registreerib tollilaos vastavalt artikli 5 punktile e

      Artikli 5 punkti e kohaselt registreeritakse järgmised andmed:

                  1)

                  tollilattu saabumise kuupäev;

                  2)

                  toodete kirjeldus;

                  3)

                  kogus;

                  4)

                  päritoluriigiks olev kolmas riik;

                  5)

                  ELi sisenemise piiripunkt (BIP);

                  6)

                  ühtse veterinaariaalase sisenemisdokumendi (CVED) number, mille loob TRACES ning mis antakse välja sisenemise piiripunktis;

                  7)

                  päritolukohaks oleva kolmanda riigi tervishoiuasutuste pandud plommi number (artikli 2 punkt b), mis esitatakse saadetistega kaasas olevas terviseohutuse sertifikaadis, mis on sätestatud käesoleva määruse III lisas;

                  8)

                  tolli transpordidokumendi number, mille all saadetised transporditakse sisenemise piiripunktist heakskiidetud tollilattu;

                  9)

                  saadetise eest vastutava isiku kontaktandmed;

                  10)

                  kuupäev, mil saadetis/saadetise osa väljus heakskiidetud tollilaost „EXPO Milano 2015” näitusepaika saatmiseks;

                  11)

                  heakskiidetud tollilaost „EXPO Milano 2015” näitusepaika lähetatud saadetise/saadetise osa tolli transpordidokumendi number;

                  12)

                  heakskiidetud tollilaost „EXPO Milano 2015” näitusepaika lähetatud saadetise/saadetise osa laad;

                  13)

                  heakskiidetud tollilaost „EXPO Milano 2015” näitusepaika lähetatud saadetise/saadetise osa kogus;

                  14)

                  heakskiidetud tollilaost „EXPO Milano 2015” näitusepaika lähetatud saadetisele/saadetise osale välja antud ühtse veterinaariaalase sisenemisdokumendi number.

            B.   Andmed, mis tuleb registreerida „EXPO Milano 2015” sisemistes struktuurides vastavalt artikli 6 punktile d ja artikli 7 punktile 1

      Artikli 6 punkti d ja artikli 7 punkti 1 kohaselt registreeritakse järgmised andmed:

                  1)

                  „EXPO Milano 2015” näitusepaika saabumise kuupäev;

                  2)

                  toodete kirjeldus;

                  3)

                  kogus;

                  4)

                  päritoluriigiks olev kolmas riik;

                  5)

                  ELi sisenemise piiripunkt (BIP) või (vajaduse korral) tollilaod, kust tooted lähetatakse „EXPO Milano 2015” näitusepaika;

                  6)

                  ühtse veterinaariaalase sisenemisdokumendi (CVED) number, mille loob TRACES ning mis antakse välja sisenemise piiripunktis, või (vajaduse korral) „EXPO Milano 2015” näitusepaika lähetatud saadetisele välja antud uue ühtse veterinaariaalase sisenemisdokumendi number;

                  7)

                  sisenemise piiripunktist või heakskiidetud tollilaost „EXPO Milano 2015” näitusepaika lähetatud saadetisele/saadetise osale välja antud tolli transpordidokumendi number;

                  8)

                  sisenemise piiripunkti tervishoiu- ja tolliasutuste pandud või asjaomaste heakskiidetud tolliladude piiripunkti suhtes pädevate tervishoiu- ja tolliasutuste pandud plommi number;

                  9)

                  näituse „EXPO Milano 2015” toimumispaigas saadetisest juba ära kasutatud toodete kogus (nimelt esitlemiseks või kohapeal degusteerimiseks);

                  10)

                  ülejäänud kogus, mida ei ole veel ära kasutatud.


title: Komisjoni rakendusmäärus (EL) 2015/2328, 11. detsember 2015, millega kehtestatakse jaotuskoefitsient kogustele, mille kohta on esitatud ajavahemikul 20. novembrist 2015 kuni 30. novembrini 2015 impordilitsentsitaotlused, ja määratakse kindlaks kogused, mis lisatakse määruse (EÜ) nr 2535/2001 alusel piima- ja piimatoodetesektoris avatud tariifikvootide raames alaperioodiks 1. juulist 2016 kuni 31. detsembrini 2016 kehtestatud kogustele

text:
               12.12.2015

               ET

               Euroopa Liidu Teataja

               L 328/112

         KOMISJONI RAKENDUSMÄÄRUS (EL) 2015/2328,
   11. detsember 2015,
   millega kehtestatakse jaotuskoefitsient kogustele, mille kohta on esitatud ajavahemikul 20. novembrist 2015 kuni 30. novembrini 2015 impordilitsentsitaotlused, ja määratakse kindlaks kogused, mis lisatakse määruse (EÜ) nr 2535/2001 alusel piima- ja piimatoodetesektoris avatud tariifikvootide raames alaperioodiks 1. juulist 2016 kuni 31. detsembrini 2016 kehtestatud kogustele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 188,
   ning arvestades järgmist:

               (1)

               Komisjoni määrusega (EÜ) nr 2535/2001 (2) on avatud tariifikvoodid piima ja piimatoodete importimiseks.

               (2)

               Ajavahemikul 20. novembrist 2015 kuni 30. novembrini 2015 esitatud impordilitsentsitaotlustega hõlmatud kogused alaperioodiks 1. jaanuarist 2016 kuni 30. juunini 2016 on suuremad kui teatavate kvootide all saada olevad kogused. Seega tuleks kindlaks määrata, kui palju impordilitsentse võib välja anda, samuti tuleks määrata kindlaks taotletud koguse suhtes kohaldatav jaotuskoefitsient, mis on arvutatud vastavalt komisjoni määruse (EÜ) nr 1301/2006 (3) artikli 7 lõikele 2.

               (3)

               Ajavahemikul 20. novembrist 2015 kuni 30. novembrini 2015 esitatud impordilitsentsitaotlustega hõlmatud kogused alaperioodiks 1. jaanuarist 2016 kuni 30. juunini 2016 on väiksemad kui teatavate kvootide all saada olevad kogused. Seetõttu tuleks kindlaks määrata kogused, millele taotlusi ei esitatud, ning lisada need järgmiseks kvoodi alaperioodiks kehtestatud kogustele.

               (4)

               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EÜ) nr 2535/2001 kohaselt esitatud impordilitsentsitaotlustega hõlmatud koguste suhtes alaperioodiks 1. jaanuarist 2016 kuni 30. juunini 2016 kohaldatakse käesoleva määruse lisas esitatud jaotuskoefitsienti.
   2.   Kogused, mille kohta ei ole esitatud impordilitsentsitaotlusi vastavalt määrusele (EÜ) nr 2535/2001 ja mis lisatakse alaperioodile 1. juulist 2016 kuni 31. detsembrini 2016, on esitatud käesoleva määruse lisas.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. detsember 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni määrus (EÜ) nr 2535/2001, 14. detsember 2001, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega (EÜT L 341, 22.12.2001, lk 29).

      (3)  Komisjoni määrus (EÜ) nr 1301/2006, 31. august 2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi (ELT L 238, 1.9.2006, lk 13).

      LISA

         I.A

                  Järjekorranumber

                  Jaotuskoefitsient — alaperioodiks 1.1.2016 kuni 30.6.2016 esitatud taotlused
                  (%)

                  Taotlemata kogused, mis lisatakse alaperioodiks 1.7.2016 kuni 31.12.2016 saada olevatele kogustele
                  (kg)

                  09.4590

                  —

                  —

                  09.4599

                  —

                  —

                  09.4591

                  —

                  —

                  09.4592

                  —

                  —

                  09.4593

                  —

                  —

                  09.4594

                  —

                  —

                  09.4595

                  —

                  —

                  09.4596

                  —

                  —

         I.F

         Šveitsist pärit tooted

                  Järjekorranumber

                  Jaotuskoefitsient — alaperioodiks 1.1.2016 kuni 30.6.2016 esitatud taotlused
                  (%)

                  Taotlemata kogused, mis lisatakse alaperioodiks 1.7.2016 kuni 31.12.2016 saada olevatele kogustele
                  (kg)

                  09.4155

                  9,899845

                  —

         I.H

         Norrast pärit tooted

                  Järjekorranumber

                  Jaotuskoefitsient — alaperioodiks 1.1.2016 kuni 30.6.2016 esitatud taotlused
                  (%)

                  Taotlemata kogused, mis lisatakse alaperioodiks 1.7.2016 kuni 31.12.2016 saada olevatele kogustele
                  (kg)

                  09.4179

                  —

                  2 575 203

         I.I

         Islandilt pärit tooted

                  Järjekorranumber

                  Jaotuskoefitsient — alaperioodiks 1.1.2016 kuni 30.6.2016 esitatud taotlused
                  (%)

                  Taotlemata kogused, mis lisatakse alaperioodiks 1.7.2016 kuni 31.12.2016 saada olevatele kogustele
                  (kg)

                  09.4205

                  —

                  —

                  09.4206

                  —

                  —

         I.K

         Uus-Meremaalt pärit tooted

                  Järjekorranumber

                  Jaotuskoefitsient — alaperioodiks 1.1.2016 kuni 30.6.2016 esitatud taotlused
                  (%)

                  Taotlemata kogused, mis lisatakse alaperioodiks 1.7.2016 kuni 31.12.2016 saada olevatele kogustele
                  (kg)

                  09.4514

                  —

                  7 000 000

                  09.4515

                  —

                  4 000 000

                  09.4182

                  —

                  16 806 000

                  09.4195

                  —

                  20 540 500

         I.L

         Ukrainast pärit tooted

                  Järjekorranumber

                  Jaotuskoefitsient — alaperioodiks 1.1.2016 kuni 30.6.2016 esitatud taotlused
                  (%)

                  Taotlemata kogused, mis lisatakse alaperioodiks 1.7.2016 kuni 31.12.2016 saada olevatele kogustele
                  (kg)

                  09.4600

                  —

                  4 000 000

                  09.4601

                  —

                  750 000

                  09.4602

                  —

                  750 000


title: Komisjoni rakendusmäärus (EL) 2015/815, 19. mai 2015, millega registreeritakse kaitstud päritolunimetuste ja kaitstud geograafiliste tähiste registris nimetus [Pastel de Chaves (KGT)]

text:
               27.5.2015

               ET

               Euroopa Liidu Teataja

               L 129/9

         KOMISJONI RAKENDUSMÄÄRUS (EL) 2015/815,
   19. mai 2015,
   millega registreeritakse kaitstud päritolunimetuste ja kaitstud geograafiliste tähiste registris nimetus [Pastel de Chaves (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Portugali taotlus registreerida nimetus „Pastel de Chaves” (2).

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Pastel de Chaves” registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Pastel de Chaves” (KGT) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 2.3 „leib, valikpagaritooted, koogid, kondiitritooted, küpsised ja muud pagaritooted” kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. mai 2015

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  ELT C 461, 20.12.2014, lk 46.

      (3)  Komisjoni rakendusmäärus (EL) nr 668/2014, 13. juuni 2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) nr 864/2014, 7. august 2014 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               8.8.2014

               ET

               Euroopa Liidu Teataja

               L 235/16

         KOMISJONI RAKENDUSMÄÄRUS (EL) nr 864/2014,
   7. august 2014,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. august 2014

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  95,4

                  ZZ

                  95,4

                  0805 50 10

                  AR

                  156,6

                  CL

                  186,3

                  TR

                  75,0

                  UY

                  161,6

                  ZA

                  132,7

                  ZZ

                  142,4

                  0806 10 10

                  BR

                  178,3

                  CL

                  187,7

                  EG

                  197,9

                  MA

                  172,3

                  MX

                  247,3

                  TR

                  157,6

                  ZZ

                  190,2

                  0808 10 80

                  AR

                  162,3

                  BR

                  72,9

                  CL

                  122,4

                  CN

                  121,2

                  NZ

                  118,7

                  US

                  156,0

                  ZA

                  101,5

                  ZZ

                  122,1

                  0808 30 90

                  AR

                  199,6

                  CL

                  144,3

                  TR

                  158,2

                  ZA

                  102,2

                  ZZ

                  151,1

                  0809 29 00

                  CA

                  324,1

                  CH

                  388,4

                  TR

                  376,1

                  US

                  324,1

                  ZZ

                  353,2

                  0809 30

                  MK

                  62,6

                  TR

                  137,7

                  ZZ

                  100,2

                  0809 40 05

                  BA

                  47,9

                  MK

                  49,3

                  TR

                  127,6

                  ZA

                  206,8

                  ZZ

                  107,9

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 971/2014, 12. september 2014 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               13.9.2014

               ET

               Euroopa Liidu Teataja

               L 272/15

         KOMISJONI RAKENDUSMÄÄRUS (EL) nr 971/2014,
   12. september 2014,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. september 2014

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MK

                  62,5

                  TR

                  65,0

                  ZZ

                  63,8

                  0707 00 05

                  TR

                  123,9

                  ZZ

                  123,9

                  0709 93 10

                  TR

                  131,2

                  ZZ

                  131,2

                  0805 50 10

                  AR

                  173,7

                  CL

                  171,3

                  UY

                  144,8

                  ZA

                  169,4

                  ZZ

                  164,8

                  0806 10 10

                  BR

                  167,3

                  EG

                  159,7

                  MA

                  157,9

                  MK

                  16,0

                  TR

                  125,7

                  ZZ

                  125,3

                  0808 10 80

                  BA

                  50,7

                  BR

                  64,6

                  CL

                  81,4

                  NZ

                  111,4

                  ZA

                  98,3

                  ZZ

                  81,3

                  0808 30 90

                  CN

                  102,4

                  TR

                  132,8

                  XS

                  50,3

                  ZA

                  120,5

                  ZZ

                  101,5

                  0809 30

                  TR

                  128,3

                  ZZ

                  128,3

                  0809 40 05

                  MK

                  39,2

                  ZZ

                  39,2

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) 2016/138, 2. veebruar 2016, mis käsitleb toimeaine 3-detseen-2-ooni heakskiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta (EMPs kohaldatav tekst)

text:
               3.2.2016

               ET

               Euroopa Liidu Teataja

               L 27/5

         KOMISJONI RAKENDUSMÄÄRUS (EL) 2016/138,
   2. veebruar 2016,
   mis käsitleb toimeaine 3-detseen-2-ooni heakskiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 7 lõikele 1 said Madalmaad 14. septembril 2011 ettevõtjalt AMVAC C.V (nüüd AMVAC Netherlands B.V) taotluse toimeaine 3-detseen-2-ooni heakskiitmiseks.

               (2)

               Vastavalt kõnealuse määruse artikli 9 lõikele 3 teatas referentliikmesriik 13. aprillil 2012 taotlejale, teistele liikmesriikidele, komisjonile ja Euroopa Toiduohutusametile (edaspidi „toiduohutusamet”), et taotlus on vastuvõetav.

               (3)

               Nimetatud toimeaine mõju inimeste ja loomade tervisele ja keskkonnale on hinnatud kooskõlas kõnealuse määruse artikli 11 lõigetega 2 ja 3 taotleja poolt ettepandud kasutusvaldkonna puhul. Referentliikmesriik esitas esialgse hindamisaruande komisjonile ja toiduohutusametile 26. novembril 2013.

               (4)

               Toiduohutusamet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt kõnealuse määruse artikli 12 lõikele 3 nõudis amet, et taotleja esitaks liikmesriikidele, komisjonile ja toiduohutusametile täiendavat teavet. Referentliikmesriik hindas täiendavat teavet ja esitas toiduohutusametile oma hinnangu ajakohastatud esialgse hindamisaruandena.

               (5)

               Esialgse hindamisaruande on läbi vaadanud liikmesriigid ja toiduohutusamet. Toiduohutusamet esitas komisjonile oma järeldused toimeaine 3-detseen-2-ooni riskihindamise kohta (2)3. detsembril 2014. Toiduohutusamet jõudis järeldusele, et genotoksilisuse proovide positiivsete tulemuste ja toksikoloogiliste andmete puudulikkuse tõttu ei olnud võimalik kindlaks teha lõplikke toksikoloogilisi kontrollväärtusi ning seega ei saanud lõpule viia käitajaid, töötajaid, kõrvalisi isikuid, elanikke ja tarbijaid käsitlevat riskihindamist. Toiduohutusamet jõudis samuti järeldusele, et 3-detseen-2-ooni jääkide piirnormide kindlaksmääramisest vabastamist käsitleva taotluse hindamist ei olnud võimalik lõpule viia, sest kättesaadav teave ei olnud piisav, et otsustada, kas 3-detseen-2-ooni kasutamine toimeainena taimekaitsevahendites avaldab kohest või hilisemat kahjulikku mõju inimeste, sh haavatavate elanikkonnarühmade tervisele toidu kaudu.

               (6)

               Komisjon palus, et taotleja esitaks oma märkused toiduohutusameti järelduste kohta ning määruse (EÜ) nr 1107/2009 artikli 13 lõike 1 kohaselt esialgse läbivaatamisaruande kohta. Taotleja esitas oma märkused ja neid on põhjalikult kaalutud.

               (7)

               Vaatamata taotleja esitatud väidetele jäid põhjenduses 5 nimetatud probleemid siiski lahendamata.

               (8)

               Seega ei ole vähemalt ühe 3-detseen-2-ooni sisaldava taimekaitsevahendi ühe või mitme iseloomuliku kasutusega seoses tõendatud, et kõigi eelduste kohaselt oleks täidetud määruse (EÜ) nr 1107/2009 artiklis 4 sätestatud heakskiitmisnõuded. Toimeainet 3-detseen-2-ooni ei tuleks seega määruse (EÜ) nr 1107/2009 artikli 13 lõike 2 kohaselt heaks kiita.

               (9)

               Käesolev määrus ei piira õigust esitada 3-detseen-2-ooni kohta uut taotlust määruse (EÜ) nr 1107/2009 artikli 7 kohaselt.

               (10)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmata jätmine
   Toimeainet 3-detseen-2-ooni ei kiideta heaks.
   Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. veebruar 2016

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  EFSA Journal 2015;13(1):3932. Kättesaadav internetis aadressil: www.efsa.europa.eu/efsajournal.


title: Komisjoni rakendusmäärus (EL) nr 511/2012, 15. juuni 2012 , nõukogu määruses (EÜ) nr 1234/2007 sätestatud tootjaorganisatsioone ja tootmisharudevahelisi organisatsioone ning lepingute sõlmimiseks peetavaid läbirääkimisi ja lepingulisi suhteid käsitlevate teatamiste kohta piima- ja piimatootesektoris

text:
               16.6.2012

               ET

               Euroopa Liidu Teataja

               L 156/39

         KOMISJONI RAKENDUSMÄÄRUS (EL) nr 511/2012,
   15. juuni 2012,
   nõukogu määruses (EÜ) nr 1234/2007 sätestatud tootjaorganisatsioone ja tootmisharudevahelisi organisatsioone ning lepingute sõlmimiseks peetavaid läbirääkimisi ja lepingulisi suhteid käsitlevate teatamiste kohta piima- ja piimatootesektoris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 126e lõike 2 punkte b ja c ning artikli 185f lõiget 6,
   ning arvestades järgmist:

               (1)

               Määruse (EÜ) nr 1234/2007 II osa II jaotise II peatüki IIA jaos, mis lisati nimetatud määrusesse Euroopa Parlamendi ja nõukogu määrusega (EL) nr 261/2012, (2) on sätestatud piima- ja piimatootesektori tootjaorganisatsioone ja tootmisharudevahelisi organisatsioone käsitlevad eeskirjad.

               (2)

               Määruse (EÜ) nr 1234/2007 artiklites 126a ja 126b on sätestatud tootjaorganisatsioone ja nende liitusid ning tootmisharudevahelisi organisatsioone käsitlevad eeskirjad. Kõnealuste artiklite kohaselt peavad liikmesriigid komisjonile teatama tunnustuse andmise, selle andmisest keeldumise või selle tühistamise otsusest. Nõukogule ja Euroopa Parlamendile määruse (EÜ) nr 1234/2007 artikli 184 lõike 9 kohaste aruannete koostamiseks on vaja teavet tunnustatud üksuste arvu, nende liikmestootjate toodetud toorpiima koguse ning vajaduse korral nende tunnustamise andmisest keeldumise või tunnustuse tühistamise põhjuste kohta.

               (3)

               Määruse (EÜ) nr 1234/2007 artiklis 126c on sätestatud eeskirjad, mis on seotud toorpiima tarnet käsitlevate lepingute üle peetavate läbirääkimistega. Kõnealuse artikli kohaselt on tootjaorganisatsioonidel ja liikmesriikidel teavitamise kohustus.

               (4)

               Määruse (EÜ) nr 1234/2007 artiklis 126d on sätestatud, et liikmesriigid peavad teatama komisjonile nende poolt vastu võetud eeskirjad kaitstud päritolunimetuse või kaitstud geograafilise tähisega juustu tarne reguleerimiseks.

               (5)

               Määruse (EÜ) nr 1234/2007 artikli 185f kohaselt peab liikmesriik, kes otsustab, et iga oma territooriumil toimuva toorpiima tarne kohta oma põllumajandustootjalt toorpiima töötlejale tuleb sõlmida poolte vahel kirjalik leping, ja/või, et esmaostja peab tegema kirjaliku pakkumise lepingu sõlmimiseks toorpiima tarnimiseks põllumajandustootjalt, teatama komisjonile tema poolt vastu võetud eeskirjad, milles käsitletakse lepingulisi suhteid.

               (6)

               Seoses kõnealuste teatamiste sisu ja nende esitamiskuupäevaga tuleks kehtestada ühtsed eeskirjad.

               (7)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Hiljemalt iga aasta 31. märtsiks teatavad liikmesriigid komisjonile määruse (EÜ) nr 1234/2007 artikli 126a lõike 4 punkti d ja artikli 126b lõike 3 punkti e kohaselt eelmise kalendriaasta jooksul tehtud otsustest, milles käsitletakse:

               a)

               nende poolt tunnustatud tootjaorganisatsioonide, tootjaorganisatsioonide liitude (edaspidi „liidud”) ja tootmisharudevaheliste organisatsioonide arvu, ning vajaduse korral tootjaorganisatsioonide ja nende liitude toodetud turustatava toorpiima iga-aastased kogused;

               b)

               tootjaorganisatsioonide, tootjaorganisatsioonide liitude ja tootmisharudevaheliste organisatsioonide esitatud sellise tunnustamise taotluste arvu, mille andmisest nad on keeldunud, ning sellise keeldumise põhjused;

               c)

               selliste tunnustatud tootjaorganisatsioonide, tootjaorganisatsioonide liitude ja tootmisharudevaheliste organisatsioonide arvu, mille tunnustuse nad on tühistanud, ning sellise tühistamise põhjused.

         2.   Kui lõike 1 punktis a osutatud teatamine on seotud riikidevaheliste tootjaorganisatsioonide ja nende liitudega, teatatakse vajaduse korral kõnealuste organisatsioonide liikmete toodetud turustatava toorpiima iga-aastased kogused liikmesriigi kohta.
   Artikkel 2
   1.   Määruse (EÜ) nr 1234/2007 artikli 126c lõike 2 punktis f osutatud läbiräägitavate lepingutega hõlmatud toorpiima koguste puhul teatatakse liikmesriigi või liikmesriikide pädevale asutusele

               a)

               kus toorpiim on toodetud ning

               b)

               kui tootmiskoht on erinev, siis kus toimub toorpiima tarnimine töötlejale või kogujale.

         2.   Lõikes 1 osutatud teatamine peab toimuma enne läbirääkimiste algust ning selles esitatakse tootjaorganisatsiooni või liidu läbiräägitav hinnanguline tootmismaht ning eeldatav toorpiimakoguse tarneperiood.
   3.   Lisaks lõikes 1 osutatud teatamisele teatab iga tootjaorganisatsioon või liit iga aasta 31. jaanuariks tootjaliikmesriigi kohta täpsustatud toorpiimakoguse, mis on tegelikult tarnitud vastavalt tootjaorganisatsiooni poolt eelmisel kalendriaastal läbirääkimiste teel sõlmitud lepingutele.
   Artikkel 3
   1.   Hiljemalt iga aasta 15. märtsiks teatavad liikmesriigid komisjonile määruse (EÜ) nr 1234/2007 artikli 126c lõike 8 kohaselt:

               a)

               käesoleva määruse artikli 2 lõike 3 kohaselt pädevatele asutustele teatatud tootjaliikmesriigi kohta täpsustatud toorpiima üldkoguse, mis on tarnitud oma territooriumil tunnustatud tootjaorganisatsioonide ja liitude poolt eelmisel kalendriaastal vastavalt määruse (EÜ) nr 1234/2007 artikli 126c lõike 2 punkti f kohaselt peetud läbirääkimiste teel sõlmitud lepingutele;

               b)

               selliste juhtumite arvu, mille puhul riiklikud konkurentsiasutused on otsustanud, et konkreetseid läbirääkimisi peaks määruse (EÜ) nr 1234/2007 artikli 126c lõike 6 kohaselt uuesti või üldse mitte pidama, ning kõnealuste ostuste lühikokkuvõtte.

         2.   Kui käesoleva määruse artikli 2 lõike 1 kohaselt saadud teated hõlmavad rohkem kui ühte liikmesriiki, edastavad liikmesriigid määruse (EÜ) nr 1234/2007 artikli 126c lõike 6 teise lõigu kohaldamisel komisjonile viivitamata vajaliku teabe, et komisjon saaks hinnata, kas konkurents on välistatud või on toorpiima töötlevaid VKEsid tõsiselt kahjustatud.
   Artikkel 4
   1.   Määruse (EÜ) nr 1234/2007 artikli 126d lõike 7 kohased teatamised hõlmavad liikmesriigi poolt vastuvõetud eekirju kaitstud päritolunimetuse või kaitstud geograafilise tähisega juustu tarne reguleerimiseks ning kokkuvõtlikku teatist, milles on märgitud:

               a)

               juustu nimetus;

               b)

               tarne reguleerimist taotleva organisatsiooni nimi ja liik;

               c)

               tarne reguleerimiseks valitud viisid;

               d)

               eeskirjade jõustumise kuupäev;

               e)

               ajavahemik, mille jooksul eeskirju kohaldatakse.

         2.   Liikmesriigid teatavad komisjonile, kui nad tühistavad eeskirjad enne lõike 1 punktis e osutatud ajavahemikku lõppu.
   Artikkel 5
   Määruse (EÜ) nr 1234/2007 artikli 185f lõikes 5 osutatud teated hõlmavad liikmesriigi poolt vastu võetud eeskirju seoses kõnealuse määruse artikli 185f lõikes 1 osutatud lepingutega ning kokkuvõtlikku teatist, milles on märgitud:

               a)

               kas liikmesriik on otsustanud, et toorpiima tarne kohta põllumajandustootjalt toorpiima töötlejale tuleb osaliste vahel sõlmida kirjalik leping, ning kui jah, siis tarneetapp või -etapid, mille kohta tuleb sõlmida kõnealused lepingud, kui piima tarnitakse ühe või mitme koguja kaudu, ning kirjalike lepingute miinimumkestus;

               b)

               kas liikmesriik on otsustanud, et toorpiima esmaostja peab tegema põllumajandustootjale kirjaliku lepingu pakkumise, ning vajaduse korral lepingu miinimumkestus, mis pakkumises peab sisalduma.

         Artikkel 6
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. juuni 2012

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 94, 30.3.2012, lk 38.


title: Komisjoni rakendusmäärus (EL) 2015/1355, 5. august 2015, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               6.8.2015

               ET

               Euroopa Liidu Teataja

               L 209/1

         KOMISJONI RAKENDUSMÄÄRUS (EL) 2015/1355,
   5. august 2015,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (2), eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. august 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MA

                  133,5

                  MK

                  31,4

                  ZZ

                  82,5

                  0707 00 05

                  TR

                  126,8

                  ZZ

                  126,8

                  0709 93 10

                  TR

                  116,3

                  ZZ

                  116,3

                  0805 50 10

                  AR

                  151,2

                  BO

                  135,7

                  UY

                  138,3

                  ZA

                  145,2

                  ZZ

                  142,6

                  0806 10 10

                  EG

                  215,6

                  MA

                  158,2

                  TN

                  158,2

                  ZZ

                  177,3

                  0808 10 80

                  AR

                  98,3

                  BR

                  100,8

                  CL

                  131,0

                  NZ

                  133,8

                  US

                  112,0

                  UY

                  139,7

                  ZA

                  138,3

                  ZZ

                  122,0

                  0808 30 90

                  AR

                  112,9

                  CL

                  137,9

                  CN

                  95,2

                  MK

                  75,0

                  NZ

                  150,8

                  TR

                  158,2

                  ZA

                  113,7

                  ZZ

                  120,5

                  0809 29 00

                  TR

                  215,7

                  US

                  547,8

                  ZZ

                  381,8

                  0809 30 10, 0809 30 90

                  MK

                  80,0

                  TR

                  157,4

                  ZZ

                  118,7

                  0809 40 05

                  BA

                  53,7

                  IL

                  141,4

                  MK

                  43,5

                  XS

                  66,1

                  ZZ

                  76,2

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ” tähistab „muud päritolu”.


title: Komisjoni rakendusmäärus (EL) 2015/630, 22. aprill 2015, millega muudetakse rakendusmäärust (EL) nr 498/2012 Venemaa Föderatsioonist Euroopa Liitu eksporditava puidu suhtes kehtivate tariifikvootide eraldamise kohta

text:
               23.4.2015

               ET

               Euroopa Liidu Teataja

               L 104/8

         KOMISJONI RAKENDUSMÄÄRUS (EL) 2015/630,
   22. aprill 2015,
   millega muudetakse rakendusmäärust (EL) nr 498/2012 Venemaa Föderatsioonist Euroopa Liitu eksporditava puidu suhtes kehtivate tariifikvootide eraldamise kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 14. detsembri 2011. aasta otsust 2012/105/EL Euroopa Liidu ja Venemaa Föderatsiooni vahelise Venemaa Föderatsioonist Euroopa Liitu eksporditavale puidule kohaldatavate tariifikvootide haldamist käsitleva kirjavahetuse vormis lepingu ning Euroopa Liidu ja Venemaa Föderatsiooni valitsuse vahelise kõnealuse lepingu kohaseid tehnilisi üksikasju käsitleva protokolli liidu nimel allkirjastamise ja ajutise kohaldamise kohta, (1) eriti selle artiklit 4,
   ning arvestades järgmist:

               (1)

               22. augustil 2012 ühines Venemaa Föderatsioon Maailma Kaubandusorganisatsiooniga. Venemaa Föderatsiooni kohustused hõlmavad tariifikvoote, mida kohaldatakse teatavat liiki okaspuidu ekspordi suhtes ja millest osa on eraldatud Euroopa Liitu suunduvale ekspordile. Kõnealuste tariifikvootide haldamise kord on sätestatud Euroopa Liidu ja Venemaa Föderatsiooni vahelises kirjavahetuse vormis lepingus, milles käsitletakse Venemaa Föderatsioonist Euroopa Liitu eksporditava puidu suhtes kohaldatavate tariifikvootide haldamist, (edaspidi „leping”) ja Euroopa Liidu ja Venemaa Föderatsiooni valitsuse vahelises protokollis, milles käsitletakse lepingu kohaseid tehnilisi üksikasju, (edaspidi „protokoll”). Leping ja protokoll allkirjastati 16. detsembril 2011. Neid on kohaldatud ajutiselt alates kuupäevast, mil Venemaa Föderatsioon ühines Maailma Kaubandusorganisatsiooniga.

               (2)

               Otsuse 2012/105/EL artikli 4 kohaselt on komisjoni rakendusmääruses (EL) nr 498/2012 (2) sätestatud eeskirjad Venemaa Föderatsioonist Euroopa Liitu eksporditava puidu suhtes kehtivate tariifikvootide eraldamise kohta. Kõnealuse määruse kohaldamine lõppeb kuupäeval, mil lõppeb protokolli ajutine kohaldamine.

               (3)

               Lepingut ja protokolli kohaldatakse ajutiselt edasi kuni nende sõlmimiseks vajalike menetluste lõpuleviimiseni.

               (4)

               Rakendusmäärust (EL) nr 498/2012 on muudetud komisjoni rakendusmäärusega (EL) nr 449/2014, (3) et võtta arvesse tariifikvootide vähest kasutamist. Sellest tulenevalt peatati kvoodiperioodil 2015 rakendusmääruse (EL) nr 498/2012 artiklites 13 ja 14 sätestatud impordi ülemmäärade vähendamine.

               (5)

               Võttes arvesse tariifikvootide vähest kasutamist kvoodiperioodil 2014, on vaja peatada rakendusmääruse (EL) nr 498/2012 artiklites 13 ja 14 sätestatud impordi ülemmäärade vähendamine ka kvoodiperioodil 2016, et soodustada eelkõige traditsiooniliste importijate puhul tariifikootide täielikku kasutamist.

               (6)

               Seepärast tuleks rakendusmäärust (EL) nr 498/2012 vastavalt muuta.

               (7)

               Käesoleva määrusega ettenähtud meetmed on kooskõlas otsuse 2012/105/EL alusel loodud puidukomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 498/2012 artikli 15 lõige 2 asendatakse järgmise tekstiga:

      „2.   Artiklit 13 ja 14 ei kohaldata esimese ja teise kvoodiperioodi suhtes pärast esimest kolme kvoodiperioodi.”

   Artikkel 2
   Käesolev määrus jõustub selle Euroopa Liidu Teatajas avaldamisele järgneval päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. aprill 2015

            Komisjoni nimel

            president

         Jean-Claude JUNCKER

      (1)  ELT L 57, 29.2.2012, lk 1.

      (2)  Komisjoni rakendusmäärus (EL) nr 498/2012, 12. juuni 2012, Venemaa Föderatsioonist Euroopa Liitu eksporditava puidu suhtes kehtivate tariifikvootide eraldamise kohta (ELT L 152, 13.6.2012, lk 28).

      (3)  Komisjoni rakendusmäärus (EL) nr 449/2014, 2. mai 2014, millega muudetakse rakendusmäärust (EL) nr 498/2012 Venemaa Föderatsioonist Euroopa Liitu eksporditava puidu suhtes kehtivate tariifikvootide eraldamise kohta (ELT L 132, 3.5.2014, lk 57).


title: Komisjoni rakendusmäärus (EL) nr 960/2011, 26. september 2011 , millega 158. korda muudetakse nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud

text:
               28.9.2011

               ET

               Euroopa Liidu Teataja

               L 252/8

         KOMISJONI RAKENDUSMÄÄRUS (EL) nr 960/2011,
   26. september 2011,
   millega 158. korda muudetakse nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud, (1) eriti selle artikli 7 lõike 1 punkti a ja artikli 7a lõiget 1,
   ning arvestades järgmist:

               (1)

               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

               (2)

               15. septembril 2011 otsustas ÜRO Julgeolekunõukogu sanktsioonide komitee lisada kaks füüsilist isikut nende isikute, rühmituste ja üksuste loetellu, kelle suhtes kohaldatakse rahaliste vahendite ja majandusressursside külmutamist.

               (3)

               Seega tuleks määruse (EÜ) nr 881/2002 I lisa vastavalt ajakohastada.

               (4)

               Käesolevas määruses sätestatud meetmete tõhususe tagamiseks peaks käesolev määrus jõustuma viivitamata,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. september 2011

            Komisjoni nimel presidendi eest

            välispoliitika vahendite talituse direktor

      (1)  EÜT L 139, 29.5.2002, lk 9.

      LISA
      Määruse (EÜ) nr 881/2002 I lisa muudetakse järgmiselt:
      Pealkirja „Füüsilised isikud” alla lisatakse järgmised kanded:

                  (a)

                     „Hassan Muhammad Abu Bakr Qayed (teiste nimedega a) Hasan Muhammad Abu Bakr Qa'id, b) Al-Husain Muhammad Abu Bakr Qayid, c) Muhammad Hassan Qayed, d) Mohammad Hassan Abu Bakar, e) Hasan Qa'id, f) Muhammad Hasan al-Libi, g) Abu Yahya al-Libi, h) Abu Yahya, i) Sheikh Yahya, j) Abu Yahya Yunis al Sahrawi, k) Abu Yunus Rashid, l) al-Rashid, m) Abu al-Widdan, n) Younes Al-Sahrawi, o) Younes Al-Sahraoui). Aadress: Wadi 'Ataba, Liibüa (varasem aadress aastal 2004). Sünniaeg: a) 1963, b) 1969. Sünnikoht: Marzaq, Suur Liibüa Araabia Sotsialistlik Rahvadžamahirija. Kodakondsus: Liibüa. Passi nr: 681819/88 (Liibüa pass). Riiklik isikukood: 5617/87 (Liibüa isikukood). Muu teave: a) Al-Qaida kõrgem juht, kes vastutas 2010. aastani Al-Qaida muude kõrgemate liikmete järelevalve eest; b) alates 2010. aastast Al-Qaida komandör Pakistanis ja rahalise abi andja Al-Qaida Afganistani võitlejatele; c) olnud ka Al-Qaida tippstrateeg ja välikomandör Afganistanis ning instruktor Al-Qaida treeninglaagris; d) ta ema nimi on Al-Zahra Amr Al-Khouri (teise nimega al Zahra’ ‘Umar). Artikli 2a lõike 4 punktis b osutatud kuupäev: 15.9.2011.”

                  (b)

                     „Abd Al-Rahman Ould Muhammad Al- Husayn Ould Muhammad Salim (teiste nimedega a) Abdarrahmane ould Mohamed el Houcein ould Mohamed Salem, b) Yunis al-Mauritani, c) Younis al-Mauritani, d) Sheikh Yunis al-Mauritani, e) Shaykh Yunis the Mauritanian, f) Salih the Mauritanian, g) Mohamed Salem, h) Youssef Ould Abdel Jelil, i) El Hadj Ould Abdel Ghader, j) Abdel Khader, k) Abou Souleimane, l) Chingheity). Sünniaeg: umbes 1981. Sünnikoht: Saudi Araabia. Kodakondsus: Mauritaania. Muu teave: a) Pakistanis tegutsev Al-Qaida juht, keda seostatakse ka organisatsiooniga „Organization of Al-Qaida in the Islamic Maghreb” b) Mauritaania võimude poolt tagaotsitav. Artikli 2a lõike 4 punktis b osutatud kuupäev: 15.9.2011.”


title: Komisjoni rakendusmäärus (EL) nr 865/2011, 29. august 2011 , millega muudetakse nõukogu määrust (EL) nr 57/2011 seoses moivapüügi piirangutega Gröönimaa vetes

text:
               30.8.2011

               ET

               Euroopa Liidu Teataja

               L 223/1

         KOMISJONI RAKENDUSMÄÄRUS (EL) nr 865/2011,
   29. august 2011,
   millega muudetakse nõukogu määrust (EL) nr 57/2011 seoses moivapüügi piirangutega Gröönimaa vetes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 18. jaanuari 2011. aasta määrust (EL) nr 57/2011, millega määratakse 2011. aastaks kindlaks teatavate kalavarude ja kalavarurühmade püügivõimalused, mida kohaldatakse ELi vetes ning ELi kalalaevade suhtes teatavates väljaspool ELi asuvates vetes, (1) eriti selle artikli 5 lõiget 3,
   ning arvestades järgmist:

               (1)

               Moivapüügi võimalused ICES V ja XIV püügipiirkonna Gröönimaa vetes 2011. aastal on esialgselt sätestatud määruse (EL) nr 57/2011 IB lisas. Vastavalt kõnealuse määruse artikli 5 lõikele 3 peab komisjon kehtestama moiva lubatud kogupüügi liidule eraldatud osa alusel, mille on kindlaks määranud Gröönimaa ühelt poolt Euroopa Ühenduse ning teiselt poolt Taani valitsuse ja Gröönimaa kohaliku valitsuse vahelise kalandusalase partnerluslepingu (2) ning sellele lisatud protokolli (3) (edaspidi „protokoll”) kohaselt.

               (2)

               Moivavaru püügivõimalused on kehtestatud protokollis, milles määratakse kindlaks, et Euroopa Liit saab 7,7 % moiva lubatud kogupüügist ICES V ja XIV püügipiirkonna Gröönimaa vetes.

               (3)

               Gröönimaa ametiasutused on teavitanud komisjoni, et lubatud kogupüügiks on kehtestatud 732 000 tonni ning et Gröönimaa eraldab ELile vastavalt protokollis kindlaksmääratud osale 56 364 tonni, mille püük võib kesta 20. juunist 2011 kuni 30. aprillini 2012.

               (4)

               Pidades silmas ELi ja Norra 2011. aasta püüki käsitlevaid nõupidamisi ning eelkõige liidu võetud kohustust eraldada Norrale lisaks Norra tavapärasele moivapüügi kvoodi jäägile 7 965-tonnine lisakogus niipea, kui moivapüügiks Gröönimaa vetes avaneb jälle võimalus, on asjakohane anda Norrale üle kõnealune kogus liidu 2011/2012. püügihooaja moivapüügi kvoodist.

               (5)

               Seetõttu tuleks määruse (EL) nr 57/2011 IB lisa vastavalt muuta.

               (6)

               Kõnealust kalavaru leidub Gröönimaa vetes peamiselt juulis ja augustis. Et võimaldada ELi kalalaevadele kvoodi võimalikult kiiret kasutamist, peaks käesolev määrus jõustuma kohe peale avaldamist. Seda tuleks kohaldada alates 20. juunist 2011 kuni 30. aprillini 2012,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 57/2011 IB lisas asendatakse kirje, mis käsitleb moivat V ja XIV püügipiirkonna Gröönimaa vetes, järgmisega:

                              „Liik

                              :

                              Moiva

                                 Mallotus villosus

                              Püügipiirkond

                              :

                              V ja XIV püügipiirkonna Gröönimaa veed
                              (CAP/514GRN)

                  EL

                  56 364 (4)
                      (5)

                  Lubatud kogupüük (TAC)

                  Ei kohaldata

   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Käesolevat määrust kohaldatakse alates 20. juunist 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. august 2011

            Komisjoni nimel

            president

         José Manuel BARROSO

      (1)  ELT L 24, 27.6.2011, lk 1.

      (2)  ELT L 172, 30.6.2007, lk 4.

      (3)  ELT L 172, 30.6.2007, lk 9.

      (4)  Millest 7 965 tonni eraldatakse Norrale.

      (5)  Püük kuni 30. aprillini 2012.”


title: Komisjoni rakendusmäärus (EL) nr 32/2013, 17. jaanuar 2013 , millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade suhtes

text:
               18.1.2013

               ET

               Euroopa Liidu Teataja

               L 14/13

         KOMISJONI RAKENDUSMÄÄRUS (EL) nr 32/2013,
   17. jaanuar 2013,
   millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 143 koosmõjus artikliga 4,
   võttes arvesse nõukogu 7. juuli 2009. aasta määrust (EÜ) nr 614/2009 ovoalbumiini ja laktalbumiini ühise kaubandussüsteemi kohta, (2) eriti selle artikli 3 lõiget 4,
   ning arvestades järgmist:

               (1)

               Komisjoni määruses (EÜ) nr 1484/95 (3) on sätestatud täiendava imporditollimaksu süsteemi rakendamise üksikasjalikud eeskirjad ning on kinnitatud kodulinnuliha- ja munasektori ning ovoalbumiini tüüpilised hinnad.

               (2)

               Kodulinnuliha- ja munasektori ning ovoalbumiini impordihindade määramise aluseks oleva teabe korrapärase kontrollimise tulemusel tuleks muuta teatavate toodete tüüpilisi impordihindu, võttes arvesse päritolule vastavaid hinnaerinevusi.

               (3)

               Seetõttu tuleks määrust (EÜ) nr 1484/95 vastavalt muuta.

               (4)

               Selleks et kõnealust meedet saaks kohaldada võimalikult kiiresti pärast ajakohastatud andmete kättesaadavaks tegemist, peaks käesolev määrus jõustuma selle avaldamise päeval.

               (5)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1484/95 I lisa asendatakse käesoleva määruse lisas oleva tekstiga.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. jaanuar 2013

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 181, 14.7.2009, lk 8.

      (3)  EÜT L 145, 29.6.1995, lk 47.

      LISA

            „I LISA

                        CN-kood

                        Toote kirjeldus

                        Tüüpiline hind
                        (eurot / 100 kg)

                        Artikli 3 lõikes 3 osutatud tagatis
                        (eurot / 100 kg)

                        Päritolu (1)

                        0207 12 10

                        Nn 70 % kanarümbad, külmutatud

                        135,1

                        0

                        AR

                        121,7

                        0

                        BR

                        0207 12 90

                        Nn 65 % kanarümbad, külmutatud

                        161,6

                        0

                        AR

                        136,5

                        0

                        BR

                        0207 14 10

                        Kana ja kuke (liigist Gallus domesticus) kondita tükid, külmutatud

                        267,3

                        10

                        AR

                        271,1

                        9

                        BR

                        319,6

                        0

                        CL

                        224,5

                        23

                        TH

                        0207 25 10

                        Nn 80 % kalkunirümbad, külmutatud

                        193,1

                        0

                        BR

                        0207 27 10

                        Kalkuni kondita jaotustükid, külmutatud

                        329,0

                        0

                        BR

                        312,8

                        0

                        CL

                        0408 11 80

                        Munakollased

                        569,2

                        0

                        AR

                        0408 91 80

                        Kooreta linnumunad, kuivatatud

                        466,9

                        0

                        AR

                        1602 32 11

                        Kuumtöötlemata tooted kanast ja kukest (liigist Gallus domesticus)

                        263,9

                        7

                        BR

                        3502 11 90

                        Kuivatatud munaalbumiin

                        712,1

                        0

                        AR

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.”


title: Komisjoni rakendusmäärus (EL) 2016/1425, 25. august 2016, millega kiidetakse heaks toimeaine isofetamiid vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  26.8.2016

                  ET

                  Euroopa Liidu Teataja

                  L 231/30

            KOMISJONI RAKENDUSMÄÄRUS (EL) 2016/1425,
      25. august 2016,
      millega kiidetakse heaks toimeaine isofetamiid vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
      ning arvestades järgmist:

                  (1)

                  Määruse (EÜ) nr 1107/2009 artikli 7 lõike 1 kohaselt sai Belgia 22. jaanuaril 2013 ettevõtjalt ISK Biosciences Europe NV taotluse toimeaine isofetamiidi heakskiitmiseks.

                  (2)

                  Vastavalt kõnealuse määruse artikli 9 lõikele 3 teatas referentliikmesriik Belgia 3. aprillil 2013 taotlejale, teistele liikmesriikidele, komisjonile ja Euroopa Toiduohutusametile (edaspidi „toiduohutusamet“), et taotlus on vastuvõetav.

                  (3)

                  3. oktoobril 2014 esitas referentliikmesriik komisjonile esialgse hindamisaruande (ja selle koopia toiduohutusametile), milles hinnatakse, kas võib eeldada, et kõnealune toimeaine vastab määruse (EÜ) nr 1107/2009 artiklis 4 sätestatud heakskiitmise kriteeriumidele.

                  (4)

                  Toiduohutusamet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt määruse (EÜ) nr 1107/2009 artikli 12 lõikele 3 nõudis toiduohutusamet, et taotleja esitaks liikmesriikidele, komisjonile ja ametile täiendavat teavet. Referentliikmesriigi hinnang täiendavale teabele esitati toiduohutusametile ajakohastatud esialgse hindamisaruandena 31. augustil 2015.

                  (5)

                  28. oktoobril 2015 esitas toiduohutusamet taotlejale, liikmesriikidele ja komisjonile oma järelduse (2) selle kohta, kas võib eeldada, et toimeaine isofetamiid vastab heakskiitmise kriteeriumidele, mis on sätestatud määruse (EÜ) nr 1107/2009 artiklis 4. Toiduohutusamet tegi oma järelduse üldsusele kättesaadavaks.

                  (6)

                  8. märtsil 2016 esitas komisjon alalisele taime-, looma-, toidu- ja söödakomiteele isofetamiidi käsitleva läbivaatamisaruande ja määruse eelnõu isofetamiidi heakskiitmise kohta.

                  (7)

                  Taotlejale anti võimalus esitada märkusi läbivaatamisaruande kohta.

                  (8)

                  Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusega seoses ja eelkõige komisjoni läbivaatamisaruandes uuritud ja üksikasjalikult käsitletud kasutusega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.

                  (9)

                  Määruse (EÜ) nr 1107/2009 artikli 13 lõike 2 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.

                  (10)

                  Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (3) lisa vastavalt muuta.

                  (11)

                  Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Toimeaine heakskiitmine
      I lisas kirjeldatud toimeaine isofetamiid kiidetakse heaks kõnealuses lisas sätestatud tingimustel.
      Artikkel 2
      Rakendusmääruse (EL) nr 540/2011 muutmine
      Rakendusmääruse (EL) nr 540/2011 lisa muudetakse vastavalt käesoleva määruse II lisale.
      Artikkel 3
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 25. august 2016

               Komisjoni nimel

               president

            Jean-Claude JUNCKER

         (1)  ELT L 309, 24.11.2009, lk 1.

         (2)  EFSA Journal 2015;13(10):4265. Kättesaadav internetis: www.efsa.europa.eu.

         (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

         I LISA

                     Üldnimetus, identifitseerimisnumbrid

                     IUPACi nimetus

                     Puhtus (1)

                     Heakskiitmise kuupäev

                     Heakskiidu aegumine

                     Erisätted

                     Isofetamiid
                     CASi nr: 875915-78–9
                     CIPACi nr: 972

                        N-[1,1-dimetüül-2-(4-isopropoksü-o-tolüül)-2-oksoetüül]-3-metüültiofeen-2-karboksamiid

                     ≥ 950 g/kg

                     15. september 2016

                     15. september 2026

                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse isofetamiidi kohta koostatud läbivaatamisaruande järeldusi, eelkõige selle I ja II liidet.
                     Üldhindamisel pööravad liikmesriigid erilist tähelepanu käitajate, töötajate ja veeorganismide (eriti kalade) kaitsele.
                     Vajaduse korral peavad kasutustingimused hõlmama riski vähendamise meetmeid.
                     Taotleja esitab komisjonile, liikmesriikidele ja toiduohutusametile kinnitava teabe seoses järgmisega:

                                 1)

                                 toodetud toimeaine (kaubandusliku tootmise alusel) tehniline kirjeldus, sealhulgas lisandite olulisus;

                                 2)

                                 toksilisuse ja ökotoksilisuse määramise katsetes kasutatavate partiide vastavus kinnitatud tehnilisele kirjeldusele;

                                 3)

                                 veetöötlusprotsessi (kloorimine) mõju jääkide omadustele, sealhulgas pinnavees esinevatest jääkidest jääkkloori tekke võimalikkus juhul, kui pinnavett kasutatakse joogiveena.

                           Taotleja peab esitama punktides 1 ja 2 nõutud teabe 15. märtsiks 2017 ja punktis 3 nõutud teabe kahe aasta jooksul pärast seda, kui on vastu võetud juhised, milles käsitletakse veetöötlusprotsesside mõju hindamist pinna- ja põhjavees olevate jääkide omadustele.

            (1)  Täiendavad toimeaine identifitseerimise andmed ja toimeaine omadused on esitatud läbivaatamisaruandes.

         II LISA
         Rakendusmääruse (EL) nr 540/2011 lisa B osasse lisatakse järgmine kanne:

                        Üldnimetus, identifitseerimisnumbrid

                        IUPACi nimetus

                        Puhtus (*)

                        Heakskiitmise kuupäev

                        Heakskiidu aegumine

                        Erisätted

                        „100

                        Isofetamiid
                        CASi nr: 875915-78–9
                        CIPACi nr: 972

                           N-[1,1-dimetüül-2-(4-isopropoksü-o-tolüül)-2-oksoetüül]-3-metüültiofeen-2-karboksamiid

                        ≥ 950 g/kg

                        15. september 2016

                        15. september 2026

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse isofetamiidi kohta koostatud läbivaatamisaruande järeldusi, eelkõige selle I ja II liidet.
                        Üldhindamisel pööravad liikmesriigid erilist tähelepanu käitajate, töötajate ja veeorganismide (eriti kalade) kaitsele.
                        Vajaduse korral peavad kasutustingimused hõlmama riskide vähendamise meetmeid.
                        Taotleja esitab komisjonile, liikmesriikidele ja toiduohutusametile kinnitava teabe seoses järgmisega:

                                    1)

                                    toodetud toimeaine (kaubandusliku tootmise alusel) tehniline kirjeldus, sealhulgas lisandite olulisus;

                                    2)

                                    toksilisuse ja ökotoksilisuse määramise katsetes kasutatavate partiide vastavus kinnitatud tehnilisele kirjeldusele;

                                    3)

                                    veetöötlusprotsessi (kloorimine) mõju jääkide omadustele, sealhulgas pinnavees esinevatest jääkidest jääkkloori tekke võimalikkus juhul, kui pinnavett kasutatakse joogiveena.

                              Taotleja peab esitama punktides 1 ja 2 nõutud teabe 15. märtsiks 2017 ja punktis 3 nõutud teabe kahe aasta jooksul pärast seda, kui on vastu võetud juhised, milles käsitletakse veetöötlusprotsesside mõju hindamist pinna- ja põhjavees olevate jääkide omadustele.“

            (*)  Täiendavad toimeaine identifitseerimise andmed ja toimeaine omadused on esitatud läbivaatamisaruandes.